Legal Document

Category: 126

Text:
22. ΑΠΟΦΑΣΙΣ ΥΠΟΥΡΓΟΥ ΥΓΙΕΙΝΗΣ Αριθ. Γ9β/22957/οικ. της 30 Δεκ. 1965/11 Ιαν. 1966 (ΦΕΚ Β΄  8) Περί τηρήσεως βιβλίου ελέγχου παρασκευαζομένων προϊόντων υπό εργοστασίων και εργαστηρίων φαρμακευτικών προϊόντων. Έχοντες υπ’ όψιν: 1.Τας διατάξεις του άρθρ. 21 του Α.Ν. 972/1946. 2.Την ανάγκην της διευκολύνσεως της ασκουμένης κρατικής εποπτείας και ελέγχου επί των εργοστασίων και εργαστηρίων φαρμακευτικών προϊόντων, αποφασίζομεν: 1.Άπαντα τα εν Ελλάδι λειτουργούντα εργοστάσια και εργαστήρια φαρμακευτικών προϊόντων υποχρεούνται, όπως, από 1.2.66, τηρώσι ίδιον βιβλίον ελέγχου, εις ο θα καταχωρούνται τα αποτελέσματα του μικροβιολογικού και χημικού ελέγχου εκάστης παρτίδος των υπ’ αυτών παρασκευαζομένων προϊόντων. 2.Το εν τη παρ. 1 αναφερόμενον βιβλίον, θεωρούμενον και σφραγιζόμενον κατά σελίδα υπό του Τμήματος Επιθεωρήσεως της Διευθύνσεως Φαρμάκων και Φαρμακείων του Υπουργείου Υγιεινής, θα περιλαμβάνη τας εξής στήλας: α)Ονοματολογίας του παρασκευασθέντος και ελεγχθέντος προϊόντος. β)Μορφής και Εμβαλλαγίου. γ)Παρτίδος, εις ην θα σημειούται ο αριθμός αυτής και η ημερομηνία παρασκευής. δ)Ημερομηνίας διενεργείας του μικροβιολογικού και χημικού ελέγχου. ε)Ονοματεπώνυμον του διενεργήσαντος τον μικροβιολογικόν και χημικόν έλεγχον ή των στοιχείων του εργαστηρίου όπερ διενήργησε τον ανωτέρω έλεγχον. ς)Αποτελέσματος του μικροβιολογικού και χημικού ελέγχου, εις ην θα καταχωρούνται λεπτομερώς αι διαπιστώσεις του χημικού και μικροβιολογικού ελέγχου εκάστης παρτίδος των παρασκευαζομένων υπό του εργοστασίου ή εργαστηρίου φαρμακευτικών προϊόντων. ζ)Υπογραφής εις ην θα υπογράφη, ο ενεργήσας ή οι ενεργήσαντες τον μικροβιολογικόν και χημικόν έλεγχον και η)Παρατηρήσεων. 3.Οι ενεργούντες τον μικροβιολογικόν και χημικόν έλεγχον εις έτερα ειδικά προς τούτο εργαστήρια, δέον όπως, παραλλήλως προς το υπό της παρ. 1 προβλεπόμενον βιβλίον, τηρώσι και ίδιον φάκελλον εις τον οποίον θα φυλάττωσι τας εκθέσεις του μικροβιολογικού και χημικού ελέγχου εκάστης παρτίδος. (Αντί για τη σελ. 749(δ) Σελ. 749(ε) Τεύχος 1132 – Σελ. 59 Γενικές Διατάξεις περί φαρμακείων 34.Θ.α.19-22